Diari Oficial de la Generalitat Valenciana


Sumari del DOGV 6433, del 07-01-2011 (2010/13357)

RESOLUCIÓ de 14 de desembre de 2010, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 803,87 m² de superfície, situada a Oliva, entre els carrers Manuel de Falla i Isaac Albéniz, realitzada per l'ajuntament del dit municipi a favor de la Generalitat, per a ser destinada a l'ampliació del conservatori professional de música Josep Climent.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6433

Data del DOGV
:   07-01-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/13794


Data del document
:   14-12-2010

Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 14 de desembre de 2010, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 803,87 m² de superfície, situada a Oliva, entre els carrers Manuel de Falla i Isaac Albéniz, realitzada per l'ajuntament del dit municipi a favor de la Generalitat, per a ser destinada a l'ampliació del conservatori professional de música Josep Climent. [2010/13650]  
L'Ajuntament d'Oliva, en sessió plenària realitzada el dia 28 de maig de 2009, va acordar la cessió gratuïta a la Generalitat de la parcel·la de la seua propietat, de 803,87m² de superfície, situada els carrers Manuel de Falla i Isaac Albéniz de la dita població. Tal i com consta en l'acord mencionat, l'immoble té caràcter de domini públic.  
A proposta de la Conselleria d'Educació, es van iniciar els tràmits legals oportuns per a l'acceptació de la parcel·la.  
La cessió es realitza amb la finalitat de destinar la parcel·la a l'ampliació del conservatori professional de música Josep Climent.  
La cessió s'ha efectuat basant-se en el que disposa l'article 37 de la Llei 14/2003, de Patrimoni de la Generalitat i la disposició addicional onzena de la llei mencionada que regula la mutació demanial.  
En conseqüència, basant-se en els articles 37 i 44 de la Llei 14/2003 de 10 d'abril de Patrimoni de la Generalitat i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament d'Oliva de la parcel·la de 803,87m² de superfície situada entre els carrers Manuel de Falla i Isaac Albéniz de la dita població, que confronta: nord, carrer Manuel de Falla; sud, carrer Isaac Albéniz; est, finques registrals 35373 i 1963 propietat de l'Ajuntament d'Oliva; i oest, conservatori professional de música Josep Climent  
Consta inscrita en el Registre de la Propietat d'Oliva al tom 1653, llibre 708, foli 69, finca 61529, inscripció 1ª.   
Referència cadastral: part de les referències 7165781UC6231P6530IU i 9164594WC1013Q2309QI.  
L'immoble s'accepta lliures de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament d'Oliva, s'efectua amb la condició de destinar la parcel·la a l'ampliació del conservatori professional de música Josep Climent, i queda subjecta al que disposa l'article 37 de la Llei 14/2003, de Patrimoni de la Generalitat. La parcel·la cedida disposa, segons l'ajuntament, dels servicis urbanístics per a tindre la condició de solar, i no hi cap obstacle, servitud o impediment que puga dificultar el desenvolupament normal de les obres i l'ajuntament es compromet, si és el cas, a eliminar els que es puguen descobrir després-  
Tercer  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servici educatiu i adscrit a la Conselleria d'Educació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 14 de desembre de 2010.- El conseller d'Economia, Hisenda i Ocupació i vicepresident segon del Consell: Gerardo Camps Devesa.